Diari Oficial de la Generalitat Valenciana


Sumari del DOGV 3520, del 18-06-1999 (1999/4654)

RESOLUCIÓ de 18 de maig de 1999, del Rectorat de la Universitat de València, per la qual convoca a concurs públic dues places de becari d'investigació (BI99-25) en el Departament de Genètica de la Facultat de Ciències Biològiques.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4654


Data del document
:   18-05-1999

Organisme emissor
:   Universitat de València

Tipus de document
:   Resolució

Descriptors 

:   * investigació universitària
    * suport econòmic
    * ajuda pública
    * assignació per estudis
    * enginyeria genètica

RESOLUCIÓ de 18 de maig de 1999, del Rectorat de la Universitat de València, per la qual convoca a concurs públic dues places de becari d'investigació (BI99-25) en el Departament de Genètica de la Facultat de Ciències Biològiques. [1999/Q4654]
  
Aquest Rectorat, fent ús de les competències que li atribueix l'article 4 de l'Ordre Ministerial de 27 de març de 1986, i segons el que estableixen els estatuts d'aquesta Universitat, convoca a concurs públic dues places de becari d'investigació, d'acord amb les següents bases de la convocatòria:
  
1. Títol del projecte
  
«Estudio del brote de hepatitis C de la Comunidad Valenciana», dirigit pels professors Andrés Moya i Fernando González, del Departament de Genètica de la Facultat de Ciències Biològiques.
  
2. Nombre de places:
  
Dues.
  
3. Perfil de la beca
  
3.1 Requisits:
  
3.1.1 Llicenciat en Ciències Biològiques.
  
3.1.2 Alumne de tercer cicle (o compromís de matricular-s'hi).
  
Mèrits que es valoraran:
  
- Experiència en tècniques de laboratori de genètica molecular: extracció d'ADN, PCR, clonació, seqüenciació, anàlisi de seqüències.
  
3.3 Objectius de la beca:
  
- Clonació de productes de PCR, extracció i purificació d'ADN plasmídic, seqüenciació d'ADN, preparació i càrrega de gels de seqüenciador automàtic, anàlisi d'electroforetogrames.
  
3.4 Condicions de la beca:
  
3.4.1 Durada: un any.
  
3.4.2 Dotació: 112.000 pessetes/mes brutes.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).
  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.
  
3.4.5 El benefici d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats. Els sol·licitants podran recuperar els documents originals presentats amb les sol·licituds desestimades durant els tres mesos següents a la publicació de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds s'hauran de presentar al Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació, cal adreçar-se al Negociat d'Investigació de la Universitat de València.
  
Contra aquesta resolució, que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, segons que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de publicació.